Noel Cantwell

Noel Euchuria Cornelius Cantwell (født 28. februar 1932, død 8. september 2005 i Cork i Irland) var en irsk fotball- og cricketspiller. Mest kjent for sin tid som fotballspiller og kaptein for West Ham og Manchester United. 

Som spiller og kaptein for West Ham, førte han klubben til opprykk til 1. divisjon i 1958 der de sist hadde spilt sesongen 1931-32. Han ble kjøpt av Manchester United i november 1960, og her vant han FA-cupen i 1963 som kaptein, samt to ligamesterskap i 1965 og i 1967. Han var også formann i den engelske spillerforeningen en periode.

Som cricketspiller var han på internasjonalt nivå, og spilte fem ganger på det irske cricketlandslaget. 

Noel Cantwell døde 73 år gammel den 8. september 2005, etter å ha tapt kampen mot kreft.

Referanser

Eksterne lenker 
 

Irske fotballspillere
Irske fotballtrenere
Irske cricketspillere
Fotballspillere for Cork Athletic FC
Fotballspillere for Manchester United FC
Fotballspillere for West Ham United FC
Fotballtrenere for Coventry City FC
Fotballtrenere for Peterborough United FC
Trenere for Irlands herrelandslag i fotball
Personer fra Cork